***Raport privind incapacitatea parţială de funcţionare a sistem informatic utilizat de către OTS pentru procesarea şi selectarea ofertelor pe PE, precum şi de emitere a dispoziţiilor de dispecer***

În ziua de 06.07.2019, în intervalul 18:40 – 21:50 a fost identificată o disfuncționalitate parțială a sistemului informatic al Pieței de Echilibrare.

Problema identificată a fost data de faptul că nu s-au mai putut salva dispoziții de dispecer emise la creștere de putere, deoarece, dintr-o eroare informatică, Unitatea Dispecerizabilă Lotru1 aparea în ordinea de merit cu preț negativ.

Dispozițiile de dispecer la creștere de putere au fost realizate în ordinea de merit și au fost consemnate în registrul operativ de tură, ulterior fiind și introduse manual în sistemului informatic al Pieței de Echilibrare, conform ordinii de merit afisate. **Toate dispozițiile de dispecer au fost comunicate telefonic la Participanții la Piața de Echilibrare în timp util.**

**Explicitarea cauzelor:** Problema a fost cauzată de modificarea succesivă a Notificării Fizice inițiale pentru Unitatea Dispecerizabilă Lotru1, după închiderea portilor în Piata de Echilibrare și aplicarea algoritmului de translate a ofertei zilnice.

**Perioada disfuncționalității pentru salvarea Ordinii de Merit: 18:40 – 21:50, în ziua de 06.07.2019.**

**Soluția de remediere:** Furnizorului de soft a inclus în algoritmul de translatere a ofertei zilnice o condiție suplimentară, dacă se revine la Notificarea Fizica initială a Unitații Dispecerizabile.

**Estimarea impactului asupra Pieţei de Echilibrare:** fără implicații comerciale asupra participanților la Piața de Echilibrare.